**Vastavalt nimekirjale 05.05.2025 nr 6-1/50-9**

**Reiu külas Sorja kinnistu detailplaneeringu vastuvõtmine ja avalik väljapanek**

Häädemeeste Vallavalitsuse 15.04.2025 korraldusega nr 153 võeti vastu Reiu küla Sorja kinnistu (katastritunnus 84801:001:0165) detailplaneering), mille planeeringuala suurus on 16257 m².

Detailplaneeringu eesmärgiks on Sorja maaüksuse jagamine seitsmeks elamumaa sihtotstarbega katastriüksuseks ning ehitusõiguse andmine elamute ja neid teenindavate abihoonete püstitamiseks. Juurdepääs planeeringualale on tagatud olemasoleva avaliku 8480009 Viira tee kaudu. Detailplaneering on kooskõlas kehtiva Tahkuranna valla üldplaneeringuga (kehtestatud Tahkuranna Vallavolikogu 31.05.2012.a määrusega nr 11). Ühepereelamute kruntidele on planeeritud piisavalt suured hoonestusalad, kuhu võib ehitada kuni 300 m² ehitusaluse pinnaga üks kuni kolm hoonet (ühe krundi kohta) suurima kõrgusega kuni 8 m. Hoonete minimaalsed kaugused krundipiirist on määratud detailplaneeringuga (4 m). Veevarustus on planeeritud rajada olemasolevast puurkaevust (puuraugu registrikood - PRK0022897) Uus-Sorja kinnistul (84801:001:0624). Viira teele on ette nähtud rajada tänavatorustik ja liitumispunktid kõikidele kruntidele. Reoveekanalisatsioon lahendatakse igal kinnistul individuaalselt septiku ja imbväljaku baasil.

Häädemeeste Vallavalitsus korraldab Reiu külas Sorja kinnistu detailplaneeringu avaliku väljapaneku ajavahemikul 19.05.2025-03.06.2025. Detailplaneeringu materjalidega on võimalik tutvuda Häädemeeste valla kodulehel https://haademeestevald.kovtp.ee/planeeringute-teated või Häädemeeste Vallavalitsuse ruumides Pargi tee 1, Uulu küla. Ettepanekud ja vastuväited palume esitada hiljemalt 03.06.2025 kirjalikult e-postile haademeeste@haademeeste.ee.

Lugupidamisega

*/allkirjastatud digitaalselt/*

Külliki Kiiver

vallavanem

Marie Reinson

planeerimis- ja maanõunik

marie.reinson@haademeeste.ee

telefon 5788 0015